[{"text_idx": "#000001", "text": "Newyddion da iawn i\u2019n coetir lleol"}, {"text_idx": "#000003", "text": "Cwpl o fisoedd yn o\u0302l fe gyhoeddom ape\u0302l am bleidleisiau ar gyfer ein grw\u0302p coetir cymunedol lleol, Llyn Parc Mawr, a oedd wedi cyrraedd y rhestr fer am wobr cynaliadwyedd a noddwyd gan M&S. Nod y grw\u0302p, ac mae David Halen Mo\u0302n yn rhan ohono, yw sefydlu canolfan coetir cynaliadwy er budd bywyd gwyllt ac sydd yn cyfrannu at les cymuned Niwbwrch. Mewn geiriau eraill, mae\u2019n bwriadu ail-gysylltu pobl a\u0302\u2019r hyn sydd ar garreg eu drws yma ar yr ynys hallt."}, {"text_idx": "#000005", "text": "\u201cRoedd y beirniaid wedi eu taro gan fenter incwm y prosiect, sef gweithio ar gynhyrchu golosg i ddatblygu incwm adnewyddadwy ar gyfer y parc. Roedd yn wych gweld y lefel hon o benderfyniad cymunedol i ymgymryd a\u0302 gwaith adeiladu yn annibynnol gyda\u2019r uchelgais o fod yn 100% yn gynaliadwy.\u201d"}, {"text_idx": "#000006", "text": "Mae\u2019r grw\u0302p yn bwriadu gwario\u2019r wobr o \u00a311k ar baneli solar ar gyfer eu cynhwysydd, camera\u0302u bywyd gwyllt, toiled compost, gwneuthurwr golosg, llosgwr coed, a sied sychu logiau. Mae\u2019r grw\u0302p wedi rhoi ei archeb gyntaf i saer o Niwbwrch, Wyn Owen, a fydd yn adeiladu hysbysfwrdd i helpu i ddiweddaru pawb gyda gweithgareddau\u2019r grw\u0302p, a manylion am ddigwyddiadau sydd ar y gweill."}, {"text_idx": "#000007", "text": "Mae DIOLCH mawr i bawb a bleidleisiodd ac sydd wedi helpu i ledaenu\u2019r gair. Dylai buddsoddiadau\u2019r grw\u0302p digwydd yr Hydref nesaf, ond bydd digwyddiadau rheolaidd ar hyd y flwyddyn, felly cadwch lygad allan am fanylion."}]